text: रियाद में फ्यूचर इन्वेस्टमेंट इनिशियेटिव फोरम को इमरान खान ने संबोधित किया। इस दौरान उन्होंने कहा कि पाकिस्तान अपने सभी पड़ोसियों और खासकर भारत और अफगानिस्तान के साथ शांति चाहता है। पाकिस्तानी पीएम इमरान खान ने जोर देकर कहा कि “भारत के साथ शांति से दोनों देशों को शस्त्र स्पर्धा में लिप्त होने के बजाय अपने संसाधनों का उपयोग मानव विकास के लिए करने में मदद मिलेगी।” आगे उन्होंने कहा कि अफगानिस्तान में भी ऐसे ही शांति पूर्वक पाकिस्तान को द्विपक्षीय आर्थिक और व्यापार की गतिविधियों के लिए मध्य एशियाई देशों तक आसान पहुंच का मार्ग निकल पाएगा। उन्होंने कहा कि भारत की तरफ दोस्ती का हाथ बढ़ाया था जिसे भारत ने उसे ठुकरा दिया।